# Lo Biatge

Lo Biatge (Le Béage en francés) es una comuna occitana de Vivarés, situada dins lo departament d'Ardecha e la region d'Auvèrnhe-Ròse-Aups, ancianament de Ròse-Aups.

## Geografia

Lo vialatge es a quicòm coma 1200 m d'altitud sus la RD 122 Privàs-Lo Puèi de Velai, alh crosament amb la RD 16 en direccion de Cocoron e près d'autras doás departamentalas segondàrias, la RD 302 e la RD 377. Aquela situacion e l'alunhament de tota vila li permet de conservar una activitat comerciala. I a quitament una gendarmariá (alh quartièr de Farjas) coma dins un canton. I a pas, çaquelà, de Crèdit Agricòla.

### Perimètre delh territòri

Comunas confrontantas de Lo Biatge :
| Fraissenet de la Cucha (Naut Léger) | Los Estables (Naut Léger) | Borèia |
| Issarlés | | Santa Aulalha |
| Lo Lac d'Issarlés | | Cròs de Gieuran |

## Toponimia

Segon Albèrt Dauzat, Lo Biatge vendriá de *bed-aticum, delh gallic *bed-, « besal, biau »; lo nom s'explicariá perqué lo vialatge tresplomba d'ajustants de rius. Foneticament, l'etime fonciona, mas la motivacion es un pauc leugèira. Xavier Delamarre se justifica per la situacion geografica explicada per Dauzat e prepausa bedāticā, « los besals, los biaus ». Delamarre es un especialista delh gallic pus segur que Dauzat, mas *bedāticā donariá normalament una finala en -a. Cèrtas, l'article (anormal per una formacion gallica) auriá poscut faire passar lo nom delh femenin (o d'aparéncia femenina) alh masculin, mas justament perqué aquel article ? L'impression es que lo nom es pas dirèctament gallic, mas d'epòca occitana, format sus *beau, *biau, *besal, mot d'origina gallica, amb un sufixe -atge encara viu en occitan, formacion benlèu eretada delh gallic. Coma Lo Biatge es sus un travèrs, una canalizacion per empachar las aigas de córrer ont que siá auriá poscut motivar lo nom.
La prononciacion es [lu'biaze] d'un locutor de competéncia lingüistica excellenta nascut a Issarlés, [lu'biaʒe] a La Chalm Rafaièl.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2020 | (2026) | Claude Brun | | |
| junh de 1995 | 2020 | Jean-Marie Redon | divèrs dreita | gerent de societat |
| març de 1989 | 1995 | Jean Lavastre | UDF | gerent de societat |
| març de 1971 | 1989 | Marcel Gardès | UDR, puèi RPR | mètge, conselhièr general (1979-2004), conselhièr regional |
| | 1971 | | | |
| Totas las donadas non son pas encara conegudas. |||||
* Abans la refòrma cantonala de 2014, aplicada en 2015, la comuna èra delh canton de Montpesat; es ara delh canton de Nauta Ardecha (Tuèis burèu centralizator).

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 280 | 1 338 | 1 369 | 1 618 | 2 406 | 1 794 | 1 731 | 1 752 | 1 756 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 712 | 1 743 | 1 725 | 1 614 | 1 648 | 1 602 | 1 575 | 1 512 | 1 530 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 562 | 1 530 | 1 408 | 1 302 | 1 201 | 1 131 | 1 056 | 928 | 827 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 671 | 640 | 531 | 436 | 352 | 337 | 332 | 328 | 335 |
| 2009 | 2010 |
| 318 327 | 301 310 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2016 : 257

## Luòcs e monuments

* Plaça de la glèisa.
* Roïnas de la chartrosa de Bonnefoy.
* La fièra grassa, tres setmanas abans Pascas.
* L'ostau de comuna.
* Vista delh vialatge.

## Nòtas

* ↑ IEO Toponimia occitana
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 61
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 73
* ↑ enquèsta Sivadon junh de 2019
* Portal de Vivarés
* Portal de Lengadòc
v · m Comunas d'Ardecha (comunas actualas, comunas que caupon de comunas delegadas, ancianas comunas, ancianas comunas vengudas comunas delegadas) :